Diari Oficial de la Generalitat Valenciana


Sumari del DOGV 9845, del 09-05-2024 (2024/3938)

RESOLUCIÓ de 29 d'abril de 2024, de la Conselleria d'Hisenda, Economia i Administració Pública, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.1.ac) de la Llei 8/2023, de pressupostos de la Generalitat per a l'exercici 2024, en el capítol 2 del programa 412B, Prestacions assistencials farmacèutiques i complementàries, de la Conselleria de Sanitat, per import de 198.701.712,52 euros (expedient 00.002/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3938


Data del document
:   29-04-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 29 d'abril de 2024, de la Conselleria d'Hisenda, Economia i Administració Pública, per la qual s'autoritza una ampliació de crèdit, en virtut del que es preveu en l'article 48 de la Llei 1/2015, d'hisenda pública, del sector públic instrumental i de subvencions, i en l'article 22.1.ac) de la Llei 8/2023, de pressupostos de la Generalitat per a l'exercici 2024, en el capítol 2 del programa 412B, Prestacions assistencials farmacèutiques i complementàries, de la Conselleria de Sanitat, per import de 785.978.942,52 euros (expedient 00.002/24). [2024/3938]  
  
L'article 22 de la Llei 8/2023 de pressupostos de la Generalitat per a 2024, en l'apartat ac), establix que, excepcionalment, la conselleria competent en matèria d'hisenda podrà aprovar, amb l'autorització prèvia del Consell, ampliacions de crèdit, en les seccions i els capítols als quals hagen d'imputar-se les despeses comptabilitzades el dia 31 de desembre de 2023 en els comptes financers corresponents als creditors per operacions pendents d'aplicar al pressupost, fins a un import màxim conjunt equivalent al saldo existent el 31 de desembre de 2023 en estos comptes financers, amb la condició de no afectar l'objectiu d'estabilitat pressupostària de l'exercici de 2024.  
Considerant la informació remesa des de la Conselleria de Sanitat en l'escrit de data 18 d'abril de 2024, relatiu als imports pendents d'aplicar al pressupost de l'exercici 2023 i anteriors, que, en data 31 de desembre de 2023, constaven en el compte de creditors per operacions pendents d'aplicar al pressupost, compte 413, i corresponents al capítol 2 en el programa 412B, Prestacions assistencials farmacèutiques i complementàries, i d'acord amb les dades comunicades per la Viceintervenció General de Comptabilitat en el seu informe de data 25 d'abril de 2024; així com la previsió dels fons addicionals que s'assignen a la Comunitat Valenciana corresponents a 2024, en el marc del mecanisme extraordinari de finançament del Fons de Liquiditat Autonòmica, l'adhesió al qual es va produir a través de l'Acord del Consell de 9 de gener de 2024, és procedent efectuar un ampliació del capítol 2 en el programa 412B, Prestacions assistencials farmacèutiques i complementàries, de la Conselleria de Sanitat per import de 862.787.610,52 euros, per a donar cobertura a les obligacions esmentades.  
En conseqüència, i en virtut del que es disposa en l'article 22.2 de la Llei 8/2023, de pressupostos de la Generalitat per a l'exercici 2024, i del que preveu l'article 48 de la Llei 1/2015 d'hisenda pública, del sector públic instrumental i de subvencions, i considerant la competència per a resoldre de conformitat amb el que s'establix en la Resolució de 12 de febrer de 2024, (DOGV 9792, 20 de febrer), de delegació de determinades competències en òrgans d'esta conselleria i amb l'autorització del Consell per l'Acord de 29 d'abril de 2024, adopte la següent resolució:  
  
  
Primer i únic  
Autoritzar l'ampliació de crèdits en l'aplicació pressupostària G01100201GESC000.412B22.2, per import de 499.481.276,52 euros.  
  
València, 29 d'abril de 2024.- El sotssecretari de la Conselleria d'Hisenda, Economia i Administració Pública: Carlos Pablo Gracia Calandín.